
ROMÂNIA

JUDEŢUL BIHOR

MUNICIPIUL MARGHITA

CONSILIUL LOCAL AL MUNICIPIULUI MARGHITA 
PROIECT DE HOTĂRÂRE
privind încheierea unui  Acord de colaborare între  UAT Municipiul Marghita  și UAT Județul Bihor – Consiliul Județean Bihor  în vederea realizării unor  lucrări de interes public pentru creșterea siguranței  rutiere.
Având în vedere:

-  Referatul de aprobare al Primarului Municipiului Marghita nr.8920 din 03.08.2023;

- Raportul de specialitate nr.  8921 din 03.08.2023 al Compartimentul juridic din cadrul aparatului de specialitate al Primarului Municipiului Marghita la proiectul de hotărâre privind încheierea unui  Acord de colaborare între UAT Județul Bihor – Consiliul Județean Bihor  și UAT Municipiul Marghita,  Județul Bihor în vederea realizării unor  lucrări de interes public pentru creșterea siguranței  rutiere.
- adresa nr. 17734 din data 03/08/2023 din partea Consiliului Județean Bihor , înregistrată la Primăria Municipiului Marghita cu nr. 8916 din 03.08.2023;

Ținând cont de prevederile: 
- Legii nr. 230/2006 a serviciului de iluminat public;
- Legii nr. 51/2006 a serviciilor comunitare de utilităţi publice. 
- Ordonanței de urgență a Guvernului nr. 195/2002 privind circulaţia pe drumurile publice cu modificările și completările ulterioare; 
- Ordonanta Guvernului nr. 43/1997 privind regimul drumurilor, republicată cu modificările și completările ulterioare;
- art. 129 alin. (2) lit. d) și e), alin. (7) lit. s) și alin. (9) lit. a) din O.U.G. nr. 57/2019 privind Codul administrativ, cu modificările și completările ulterioare;
- art. 35 alin. (1) din Legea nr. 273/2006 privind finanţele publice locale;
- Ghidul Solicitantului - Soluții pentru creșterea siguranței traficului - Investiții în siguranța infrastructurii rutiere - Programul Operațional Nord-Vest 2021-2027.

Scopul acestui acord de colaborare este ocrotirea vieții, integrităţii corporale şi a sănătății persoanelor participante la trafic prin asigurarea iluminatului public al trecerilor pentru pietoni.
În temeiul prevederilor art. 139 alin. (1) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, Primarul Municipiului Marghita propune următorul 
Proiect de hotărâre :     
Art. 1. Se aprobă încheierea unui  Acord de colaborare între  UAT Județul Bihor – Consiliul Județean Bihor și UAT Municipiul Marghita în vederea realizării unor  lucrări de interes public pentru creșterea siguranței rutiere prin realizarea iluminatului public al trecerilor pentru pietoni, conform anexei la prezenta hotărâre, parte integrantă a acesteia. 
Art.2. Se mandatează primarul UAT Municipiului Marghita cu semnarea Acordului de  colaborare în numele și pe seama UATMunicipiul Marghita , inclusiv eventuale modificări ale acestuia și a tuturor documentelor necesare în vederea punerii în aplicare a prevederilor prezentei hotărâri.

Art.3. Cu ducerea la îndeplinire a prezentei hotărâri se încredințează  Primarul Municipiului Marghita, dl. Marcel-Emil SAS ADĂSCĂLIȚII,  prin aparatul de specialitate 
Art. 3. Prezenta hotărâre se comunică cu: Instituția Prefectului - Județul Bihor,Primarul Municipiului Marghita,  Consiliul Județean Bihor, Direcția tehnică, se publică pe pagina de internet www.marghita.ro, la secțiunea monitor oficial local.
  Inițiator: primar Marcel -Emil SAS- ADĂSCĂLIȚII                                       Avizat legalitate 

                                                                                                                     Secretar general  U.A.T.

Jr. Cornelia DEMETER 

